Návrh komuniké

	Vláda Slovenskej republiky na svojom zasadaní  ................... vzala na vedomie Správu o priebehu realizácie podporných finančných programov pre malé a stredné podnikanie za I. polrok 2004.

	Možnosť prístupu k finančným a úverovým mechanizmom má podstatný význam pre rozvoj malého a stredného podnikania. Na riešení týchto potrieb sa podieľa jednak vláda SR,  ako aj ďalšie inštitúcie a fondy.

	 Národná agentúra pre rozvoj malého a stredného podnikania spolu s vybranými komerčnými bankami realizuje Podporný úverový program, Mikropôžičkový program a Program štartovacieho kapitálu (Seed Capital Company). Na kapitálovom zabezpečení tohto programu sa už v štyroch ročníkoch rovnakým dielom podieľali štátny rozpočet, Program PHARE Európskej únie a vybrané komerčné banky. Slovenská záručná a rozvojová banka, a.s. realizuje 6 záručných, 5 príspevkových programov, 4 nepriame a 11 priamych úverových podporných programov pre malých a stredných podnikateľov.

	Za I. polrok 2004 bola malým a stredným podnikateľom poskytnutá úverová pomoc v celkovej výške 2 450 651 000 Sk. Vo forme kapitálových investícii smerovalo do tohto sektora 24 075 000 Sk. Prostredníctvom nenávratných finančných príspevkov sa malým a stredným podnikateľom v I. polroku 2004 poskytla pomoc vo výške 36 625 000 Sk, prostredníctvom záručných programov realizovaných SZRB bola poskytnutá pomoc vo výške 396 661 000 Sk.